als_Latn dik_Latn sag_Latn
Historia e prodhimit të sapunit Dove daton që në vitin 1957, vit në të cilin vëllezërit Lever prodhuan për herë të parë sapunin e bukurisë , apo ‘’beauty bar’’ siç shënohej në paketim. Më pas firma filloi të prodhonte shampo, deodorantë dhe kremëra, duke u kthyer në një nga emrat kryesorë në fushën e prodhimit të produkteve të higjienës personale me një shtrirje pothuaj në 80 vende të ndryshme në botë.
Por studimet e fundit rreth përmbajtjes së produkteve Dove nuk janë aspak në dobi të konsumatorit. Pas detergjentëve në trajtë kapsulash xheli, produkteve për fëmijë Johnson&Johnson dhe atyre Palmolive, është ngritur llampa e alarmit edhe për sapunët e famshëm Dove. ATSDR (Agency for Toxic Substances and Disease Registry ) testoi 184 produkte të linjës Dove si sapunë, shampo për flokët e trupin dhe kremëra pas larjes.
Në fund të studimit u konstatua që secili prej produkteve të cituara më lart kishte në përmbajtjen e tij përbërës të dëmshëm për shëndetin. Këta përbërës shkatërrojnë barrierën mbrojtëse të lëkurës, duke lënë rrugën e lirë për toksinat e ndryshme që hyjnë në inde dhe në enët e qarkullimit të gjakut. Produkti që paraqitej më i rrezikshëm ishte sapuni i lëngshëm dhe ai në formë kallëpi Dove.
Ata përmbanin acid laurik, acid stearik, klohorid sodiumi, dioksid titani etj. Këta kimikatë shkaktojnë çrregullime për lëkurat e ndjeshme, si irritim apo dermatit; çrregullime neruro-degjenerative; mutacione qelizore; çrregullime hormonale e deri në helmim të organeve./Living
als_Latn als_Latn als_Latn als_Latn